Луис је најпознатија по упорном дугогодишњем учешћу на Малтешкој песми за Европу, националном избору за представника на Песми Евровизије, једанаест година узастопно од 1997. до 2007. Заузевши друго место три пута заредом, 2004, 2005. и 2006, Луис је 2007. остале кандидате у телегласању потукла до ногу. Малту је представљала у полуфиналу Песме Евровизије 2007. у Хелсинкију са песмом "Vertigo" ("Вртоглавица") у мешаном стилу оријенталне музике и фламенка.